আর্দেশির বুর্জোরজি তারাপুর ১৮ আগস্ট ১৯২৩ বোম্বেতে -এ জন্মগ্রহণ করেছিলেন। তারাপোরের পূর্বপুরুষ রতঞ্জিবা ছিলেন ছত্রপতি শিবাজীর অধীনে সামরিক নেতা। "তারাপোরে" পরিবারের পারিবারিক নাম ছিল মহারাষ্ট্রের তারাপুর গ্রামের নাম থেকেে। এটি ছিল রতঞ্জিবার দায়িত্বে থাকা নেতৃস্থানীয় গ্রাম। পরবর্তীতে,তারাপোরের দাদু হায়দ্রাবাদের নিজামের অধীনে শুল্ক ও আবগারি বিভাগের কাজ শুুরু করেন । তাঁর বাবা বিপি তারাপোরে ফারসি ও উর্দু ভাষার পন্ডিত ছিলেন; তিনি একই শুল্ক ও আবগারি বিভাগের হয়ে কাজ করেছেন। 

তারাপোরে সাত বছর বয়সে পুনের সর্দার দস্তুর বয়েজ বোর্ডিং স্কুলে যোগদান করেন। তিনি একাডেমিক বিষয়ে ভাল করতে পারেননি, তবে একজন ভাল ক্রীড়াবিদ ছিলেন। তিনি ১৯৪০ সালে তাঁর স্কুল শেষ করেন, এবং সে বছর স্কুল অধিনায়ক ছিলেন। তিনি হায়দ্রাবাদ সেনাবাহিনীতে কমিশনের জন্য আবেদন করার অল্প সময় পরেই, নির্বাচিত হন। তিনি অফিসার্স ট্রেনিং স্কুল (ওটিএস) গোলকোন্ডা এবং ওটিএস বেঙ্গালুরুতে প্রাথমিক প্রশিক্ষণ শেষ করেছেন। ১৯৪২ সালের ১ লা জানুয়ারিতে তিনি দ্বিতীয় লেফটেন্যান্ট হিসাবে ৭ তম হায়দরাবাদ পদাতিক বাহিনীতে কমিশন লাভ করেছিলেন । 

চৌন্ডার যুদ্ধ
জীবনের প্রথমার্ধ
সামরিক ক্যারিয়ার
পরমবীর চক্র